[image: ]
2


भारत में प्रमाणित पहला व्यापक स्ट्रोक सेंटर 
American Stroke Association ने भारत में पहली बार Apollo Hospital, Aster Hospital को व्यापक स्ट्रोक सेंटर प्रमाणपत्र प्रदान किए हैं

(डालास) मार्च 20, 2025 — भारत में स्ट्रोक मृत्यु का चौथा प्रमुख कारण और विकलांगता का पांचवां प्रमुख कारण है।[footnoteRef:2] देश में स्ट्रोक के मामले में देखभाल की एक समन्वित प्रणाली स्थापित करने के लिए, हैदराबाद, तेलंगाना में Apollo Hospital और कालीकट, केरल में Aster Hospital, American Stroke Association® द्वारा व्यापक स्ट्रोक सेंटर के रूप में प्रमाणित होने वाले इंडिया के पहले अस्पताल हैं।  [2:  जोन्स एस, बगई के, क्लेग ए, जॉर्जियू आर, हैरिस सी आदि के साथ ही भारत में स्ट्रोक: घटनाओं, प्रचलन और मामले की गंभीरता पर एक व्यवस्थित समीक्षा। इंट जे स्ट्रोक। जुलाई 2, 2021;17(2):132–140। https://pmc.ncbi.nlm.nih.gov/articles/PMC8821978/] 


इस प्रमाणीकरण प्रक्रिया को पिछले साल भारत में लॉन्च किया गया था, जिसे American Heart Association का एक डिवीज़न, American Stroke Association जारी करता है, इसका मकसद, सभी को स्वस्थ जीवन जीने में मदद करना है, यह उन अस्पतालों को मान्यता देता है जिनके पास सबसे जटिल स्ट्रोक वाले रोगियों का तुरंत निदान करने और सर्वोत्तम इलाज करने के लिए आवश्यक अत्याधुनिक उपकरण, बुनियादी ढांचा, कर्मचारी और प्रशिक्षण है।

American Heart Association की अंतर्राष्ट्रीय समिति के स्वयंसेवी सदस्य डी.पी. सुरेश, M.D., FAHA, ने कहा, "सभी के लिए एक बेहतर विश्व बनाना हम पर निर्भर है।" “American Heart Association दुनिया भर के मरीजों पर हृदय रोग और स्ट्रोक के प्रभाव को कम करने के लिए प्रतिबद्ध है। स्ट्रोक के मूल्यांकन, निदान और उपचार के लिए विज्ञान—आधारित विधियों का उपयोग करना परिणामों में सुधार करने, जीवन बचाने और दीर्घकालिक विकलांगता के जोखिम को कम करने के लिए आवश्यक है।" 

वर्तमान में भारत में स्ट्रोक प्रमाणीकरण के दो वर्गीकरण उपलब्ध हैं: व्यापक स्ट्रोक सेंटर और प्राथमिक स्ट्रोक सेंटर। व्यापक स्ट्रोक सेंटर को कठोर मानकों और आवश्यकताओं का दस्तावेजीकरण करना होगा, जिसमें उन्नत इमेजिंग और उपचार क्षमताएं, विशेष उपचारों की 24/7 उपलब्धता, शोध में भागीदारी और जटिल स्ट्रोक रोगियों की देखभाल के लिए अद्वितीय शिक्षा और दक्षता वाले कर्मचारी और चिकित्सक शामिल होंगे। एसोसिएशन के सर्वेक्षक से यह निर्धारित होता है कि क्या अस्पताल सभी आवश्यक मानकों के हिसाब से है या उससे बाहर है।

जिन अस्पतालों को प्राथमिक स्ट्रोक सेंटर का प्रमाणपत्र चाहिए उन्हें तीव्र इस्केमिक स्ट्रोक वाले रोगियों की देखभाल करने की क्षमता, एक व्यापक स्ट्रोक सेंटर में स्थानांतरण प्रोटोकॉल, स्ट्रोक रोगियों की देखभाल करने वाले सभी विषयों के लिए स्ट्रोक-विशिष्ट शैक्षिक आवश्यकताएं, डेटा संग्रह और एक मज़बूत स्ट्रोक गुणवत्ता सुधार पहल का प्रदर्शन करना होगा।

स्ट्रोक की देखभाल का प्रमाणपत्र जारी करने के अलावा, एसोसिएशन एक व्यापक छाती के दर्द से संबंधित प्रमाणपत्र का परीक्षण कर रहा है। ये प्रमाणपत्र कार्यक्रम दुनिया भर में हृदय रोग और स्ट्रोक देखभाल की स्थापना, सुधार और समर्थन के लिए एसोसिएशन के प्रयासों का हिस्सा हैं। 

स्ट्रोक सेंटर के प्रमाणपत्र के बारे में ज़्यादा जानकारी के लिए https://international.heart.org/en/international-healthcare-quality/stroke-certification (अंग्रेजी में वेबसाइट) पर जाएं।

अतिरिक्त संसाधन:
· वैश्विक स्वास्थ्य सेवा मानकों को बेहतर करना | अंतर्राष्ट्रीय हृदय एसोसिएशन | American Heart Association इंटरनेशनल (अंग्रेजी में वेबसाइट)
· स्वास्थ्य शिक्षा: F.A.S.T. के स्ट्रोक का पता लगाएं | EmPOWERED to Serve (अंग्रेजी में वेबसाइट) 

###

American Heart Association का परिचय
American Heart Association एक ऐसा संगठन है, जो लगातार लोगों के लिए लंबा और स्वस्थ जीवन सुनिश्चित करने के लिए प्रयासरत रहता है। सभी समुदायों में समान स्वास्थ्य सुनिश्चित करने के लिए समर्पित यह संगठन सौ से ज़्यादा सालों से स्वास्थ्य संबंधी जानकारी का अग्रणी स्रोत रहा है। दुनिया भर में हमारे 35 मिलियन से ज़्यादा स्वयंसेवक हैं, हम अभूतपूर्व शोध को फंड करते हैं, जनता के स्वास्थ्य की वकालत करते हैं और हृदय रोग और स्ट्रोक से प्रभावित जीवन को बचाने और उसे बेहतर बनाने के लिए महत्वपूर्ण संसाधन प्रदान करते हैं। विज्ञान, नीति और देखभाल में नवीनतम अनुसंधान को बढ़ावा देकर और सिद्ध समाधानों को लागू करके, हम हर दिन स्वास्थ्य को सुधारने और जीवन को बेहतर करने के लिए निरंतर काम करते हैं। हमसे संपर्क करने के लिए, heart.org, Facebook, X पर जाएं या 1-800-AHA-USA1 पर कॉल करें।   

मिशेल रोज़ेनफेल्ड: 214-706-1099; michelle.rosenfeld@heart.org 
सार्वजनिक पूछताछ के लिए यहां संपर्क करें: 1-800-AHA-USA1 (242-8721)
heart.org और stroke.org 

कीवर्ड: भारत के देखभाल वाले स्ट्रोक सिस्टम, Apollo Hospital, Aster Hospital, व्यापक स्ट्रोक सेंटर, डी.पी. सुरेश, American Heart Association इंटरनेशनल कमेटी, प्राथमिक स्ट्रोक सेंटर, स्ट्रोक का प्रमाणीकरण

